open-index/open-wikipedia-markdown huggingface dataset:
ยางเอสพี

ยางเอสพี (SP Rubber) : หมายถึงยางที่มีส่วนผสมของยางวัลคาไนซ์หรือ ยางที่มีพันธะเชื่อมโยงแล้ว ปัจจุบันมีการผลิตยางเอสพีเกรดต่าง ๆ เช่น SP20, SP40, SP50, PA57, PA80 เป็นต้น   ซึ่งยางเอสพี หรือ SP นี้ย่อมาจาก superior processing ได้มีการพัฒนาขึ้นมาตั้งแต่ทศวรรษที่ 1950 แต่ก็ยังไม่มีจำหน่ายมากในปัจจุบัน 

ขั้นตอนการเตรียมยางเอสพี เริ่มจากเตรียมน้ำยางวัลคาไนซ์ หรือน้ำยางที่มีพันธะเชื่อมโยง คือ การนำน้ำยางธรรมชาติที่เก็บรักษาด้วยแอมโมเนีย มาใส่สารเคมีวัลคาไนซ์ ได้แก่ ซิงออกไซด์, กำมะถัน, ZDC และ MBT ให้ความร้อนเพื่อให้เกิดการวัลคาไนซ์ที่อุณหภูมิประมาณ 85 องศาเซลเซียส เป็นเวลา 2-3 ชั่วโมง และต่อจากนั้นก็นำมาผสมกับน้ำยางสด เมื่อผสมกันเรียบร้อยแล้วจึงนำมาจับตัวเป็นยางแผ่นหรือยางเครพ

ยางเอสพีนี้จะเรียกชื่อตามปริมาณพันธะเชื่อมโยง หากมีพันธะเชื่อมโยงร้อยละ 50 ลงมาจะเรียกยางเอสพีนั้นว่า SP เช่น SP40 หรือ SP20 หมายถึงยางที่มีส่วนผสมของยางที่วัลคาไนซ์อยู่ 20 ส่วนในยาง 100 ส่วน เป็นต้น แต่ถ้าหากว่ามีปริมาณพันธะเชื่อมโยงร้อยละ 50 ขึ้นไปจะเรียกว่ายางพีเอ เช่น PA80 เป็นต้น ยางเอสพีจะมีคุณสมบัติในการรักษาขนาดและรูปทรงในการเอกทรูดซ์ ซึ่งจากการนำยางธรรมชาติ, SP20 และ PA80 ผสมยางธรรมชาติ มาเอกทรูดซ์เปรียบเทียบกันแล้วจะพบว่ายางธรรมชาติจะพองตัวมากกว่า SP20 และ PA80 ผสมยางธรรมชาติ 

โดยสรุป หากเราต้องการยางที่มีคุณสมบัติยางที่ออกจากเอกทรูดซ์ให้เรียบและรักษารูปทรงที่ดี โดยเฉพาะกรณีที่มีการเติมสารตัวเติมน้อย การเลือกใช้ยางเอสพีเป็นทางเลือกที่ดีในการนำไปใช้

## อ้างอิง
ฟุตบอลชิงถ้วยพระราชทานประเภท ข. ประจำปี 2550/51

## รายชื่อสโมสร

## รอบแรก
### สาย 1

### สาย 2

### สาย 3

### สาย 4

## รอบ Knock-Out

* ราชประชา และ ม.เกษมบัณฑิต ได้สิทธิ์เลื่อนชั้นสู่ ไทยลีก ดิวิชั่น 2

หมวดหมู่:การแข่งขันฟุตบอลในประเทศไทย
หมวดหมู่:ฟุตบอลไทยในปี พ.ศ. 2550
หมวดหมู่:ฟุตบอลไทยในปี พ.ศ. 2551
รัฐสภาฝรั่งเศส

**รัฐสภาฝรั่งเศส** () เป็นสถาบันฝ่ายนิติบัญญัติในระบบการปกครองของประเทศฝรั่งเศส โดยยึดระบบสองสภา ซึ่งประกอบไปด้วยสภาสูง () หรือเรียกว่า **[[วุฒิสภาฝรั่งเศส|วุฒิสภา]]** () ซึ่งทำหน้าที่เป็นผู้แทนท้องถิ่นมาจากการเลือกตั้งโดยอ้อม และสภาล่าง () หรือเรียกว่า **[[สมัชชาแห่งชาติ (ประเทศฝรั่งเศส)|สมัชชาแห่งชาติ]]** () ซึ่งมาจากการเลือกตั้งโดยตรงของประชาชน โดยแต่ละสภามีที่ประชุมตั้งอยู่คนละสถานที่ โดยวุฒิสภาประชุมที่พระราชวังลุกซ็องบูร์ และสมัชชาแห่งชาติที่พระราชวังบูร์บง กรุงปารีส

แต่ละสภานั้นมีกฎระเบียบและขั้นตอนการนิติบัญญัติเป็นของตน อย่างไรก็ตามในบางโอกาสอาจมีการประชุมร่วมสองสภาพร้อมกัน ซึ่งเรียกว่า การประชุมรัฐสภาแห่งสาธารณรัฐฝรั่งเศส () โดยมีที่ประชุม ณ พระราชวังแวร์ซาย โดยมีวัตถุประสงค์เพื่อการแก้ไขเปลี่ยนแปลงรัฐธรรมนูญฝรั่งเศส

โดยผู้มีสิทธิเลือกตั้งคือชาวฝรั่งเศสทั้งหญิงและชาย มีอายุไม่ต่ำกว่า 18 ปี และไม่เป็นบุคคลต้องห้ามมิให้ใช้สิทธิเลือกตั้งตามที่กฎหมายกำหนด

## ประวัติ

## ดูเพิ่ม
* รัฐธรรมนูญแห่งสาธารณรัฐฝรั่งเศส
* การเมืองประเทศฝรั่งเศส
* ระบบการปกครองของประเทศฝรั่งเศส
* ประวัติศาสตร์ฝรั่งเศส

## อ้างอิง

## แหล่งข้อมูลอื่น
* เว็บไซต์อย่างเป็นทางการของรัฐสภาฝรั่งเศส  
* ประวัติและการเมืองรัฐสภาฝรั่งเศส 
* ข้อมูลรัฐสภาประเทศฝรั่งเศสโดยสำนักงานเลขาธิการวุฒิสภา

หมวดหมู่:ระบบการปกครองของประเทศฝรั่งเศส
หมวดหมู่:การเมืองฝรั่งเศส
ฝ
ฝ
อาร์ซีเอ (สถานบันเทิง)

**อาร์ซีเอ** หรือชื่อเต็มว่า **รอยัล ซิตี้ อเวนิว** () เป็นแหล่งย่านสถานบันเทิง อยู่ในเขตห้วยขวาง และอาร์ซีเอเป็นถนนสายเชื่อมระหว่างถนนพระราม 9 กับถนนเพชรบุรี มีชื่อเสียงทางด้านเป็นแหล่งสถานบันเทิงมากมาย ไม่ว่าจะเป็น บาร์ไนท์คลับ และ งานแสดงดนตรีต่าง ๆ โดยมากนักท่องเที่ยวจะเป็นวัยรุ่น ส่วนใหญ่เป็นนักศึกษามหาวิทยาลัย

**โครงการรอยัล ซิตี้ อเวนิว** เนื้อที่  มีบริษัท นารายณ์ร่วมพิพัฒน์ จำกัด ของกลุ่มธนาคารกรุงเทพเป็นผู้บริหาร โดยเช่าที่ดิน 30 ปี จากการรถไฟแห่งประเทศไทย โดยสัญญาเช่าสิ้นสุดเมื่อเดือนตุลาคม 2565 ที่ผ่านมา การรถไฟแห่งประเทศไทยได้ต่อสัญญาเช่าให้เป็นการชั่วคราวแบบปีต่อปี ระหว่างรอให้บริษัท เอสอาร์ที แอสเสท จำกัด ศึกษารูปแบบพัฒนาโครงการและเปิดประมูลใหม่ สัญญาเช่าชั่วคราวจะสิ้นสุดในปี 2567

## ลักษณะถนน
ถนนรอยัลซิตี้อเวนิว หรือ ถนนอาร์ซีเอ มีสะพานข้ามคลองอยู่ 3 จุด และมีจุดเริ่มต้นที่บริเวณถนนพระราม 9 ที่แยกผังเมือง บริเวณขาเข้าแยกผังเมืองออกไปทางถนนพระราม 9 มีสะพานข้ามคลองสาธารณะอยู่ 1 จุด เมื่อเข้ามาในพื้นที่แล้ว ถนนจะไปทางทิศตะวันออกเฉียงใต้แล้วข้ามคลองสามเสน จากนั้นไปตัดกับถนนจตุรทิศที่แยกอาร์ซีเอ ที่แยกอาร์ซีเอรถยนต์ที่มาจากแยกผังเมืองจะไม่สามารถตรงไปได้ ต้องไปกลับรถหน้าโรงพยาบาลปิยเวทเพื่อไปเข้าถนนอาร์ซีเอต่อ จากนั้นผ่านรูท 66 แล้วผ่านอาคารสำนักงานใหญ่ของบริษัท กรุงเทพประกันชีวิต จำกัด (มหาชน) และ บริษัท ปูนซีเมนต์เอเซีย จำกัด (มหาชน) เมื่อเลยสำนักงานใหญ่ทั้ง 2 บริษัทแล้ว จะมีสะพานข้ามคลองสาธารณะอยู่อีก 1 จุดซึ่งอยู่ตรงหน้าร้านอาหารเสฉวนและอยู่ตรงข้ามออฟฟิศเมทสาขาอาร์ซีเอ เมื่อข้ามสะพานมาแล้ว จะมีทางแยกไปสิ้นสุดสุดบนถนนเพชรบุรี ส่วนเส้นทางหลักนั้นจะไปสิ้นสุดที่ซอย เพชรบุรี 47 (ซอยศูนย์วิจัย)

## สถานที่
ในสถานบันเทิงต่าง ๆ มีโรงภาพยนตร์ยูเอ็มจี อาร์ซีเอ รวมถึงโรงภาพยนตร์เฮาส์ที่ฉายภาพยนตร์ศิลปะ เช่นเดียวกับสนามแข่งรถโกคาร์ท ลานโบว์ลิ่ง ร้านอาหาร และท็อปส์ ซูเปอร์มาร์เก็ต อาร์ซีเอยังเป็นที่รู้จักจากไนต์คลับและดิสโก้เทคที่ตั้งอยู่ที่นั่น และมีอาคารสำนักงานใหญ่ของ บริษัท กรุงเทพประกันชีวิต จำกัด (มหาชน) และ บริษัท ปูนซีเมนต์เอเซีย จำกัด (มหาชน) ซึ่งเป็นผู้ผลิตและจัดจำหน่ายปูนดอกบัว

## สถานบันเทิงที่มีชื่อเสียง
* รูท 66
* ฟลิกซ์
* สลิม
* ฮ็อบบ์
* เอสเซ่
* ดิ โอเวอร์โทน มิวสิก เคฟว์
* โนสเปซ
* 808
* อินช์
* แจ๊สอิท
* บาโรคคลับ
* เลิฟโบ๊ทคลับ
* ดู๊ด ไนท์คลับ
* ทีดีซีคลับ

## อ้างอิง

* http://www.bkknight.com/n-rca.html  

หมวดหมู่:เขตห้วยขวาง
หมวดหมู่:ถนนในเขตห้วยขวาง
หมวดหมู่:ย่านในกรุงเทพมหานคร
เบนอซโซ กอซโซลี

**เบนนอซโซ กอซโซลิ** (Benozzo Gozzoli ชื่อเมื่อแรกเกิด: Benozzo di Lese, ราว ค.ศ. 1421 - ค.ศ. 1497) เป็นจิตรกรสมัยศิลปะเรอเนซองส์คนสำคัญของประเทศอิตาลีจากฟลอเรนซ์ ของคริสต์ศตวรรษที่ 15 มีความเชี่ยวชาญทางการเขียนจิตรกรรมฝาผนัง งานของกอซโซลิที่สุดคือจิตรกรรมฝาผนังภายในวังเมดิชิ (Palazzo Medici) ซึ่งแสดงขบวนที่หรูหราที่เต็มไปด้วยรายละเอียดและมีอิทธิพลจากศิลปะกอธิคนานาชาติ (International Gothic)

## ชีวิต
ชื่อเมื่อแรกเกิดของเบนนอซโซ กอซโซลิ คือ: “เบนนอซโซ ดิ เลเซ” (“กอซโซลิ” มาเติมภายหลังโดยจอร์โจ วาซารี ในหนังสือ  “ชีวิตศิลปิน”  เมื่อพิมพ์ครั้งที่สองเมื่อ ค.ศ. 1568) เกิดที่หมู่บ้านซานอิลาริโอ โคลอมบาโนราวปี ค.ศ. 1421 และย้ายไปฟลอเรนซ์พร้อมกับครอบครัวราวปี ค.ศ. 1427 ตามคำเขียนของวาซารี กอซโซลิเป็นลูกศิษย์และผู้ช่วยของฟราแอนเจลิโค งานจิตรกรรมฝาผนังในคอนแวนต์ซานมาร์โค (San Marco di Firenze) ที่ฟลอเรนซ์เขียนโดยกอซโซลิตามแบบของฟราแอนเจลิโค ระหว่างปี ค.ศ. 1444 ถึงปี ค.ศ. 1447 กอซโซลิทำงานร่วมกับลอเร็นโซ กิเบอร์ติ (Lorenzo Ghiberti) และ วิตโตริโอ กิเบอร์ติ ในการสร้าง “ประตูสวรรค์” ของหอศีลจุ่มซานจิโอวานนี (Battistero di San Giovanni)

เมื่อวันที่ 23 พฤษภาคม  ปี ค.ศ. 1447 กอซโซลิไปโรมกับฟราแอนเจลิโคผู้ถูกเรียกตัวโดยสมเด็จพระสันตะปาปายูจีนที่ 4เพื่อไปตกแต่งชาเปลในวังวาติกัน ต่อมากอซโซลิก็เขียนภาพในชาเปลนิโคลินี (Niccoline Chapel) ให้กับสมเด็จพระสันตะปาปานิโคลัสที่ 5จนกระทั่งเดือนมิถุนายน ค.ศ. 1448 กอซโซลิอาจจะเป็นผู้เขียนงานที่วัดซานตามาเรียอาราโคลี (Santa Maria in Aracoeli) งานจิตรกรรมฝาผนัง “นักบุญแอนโทนีและนักบุญสององค์” งานหลังเป็นงานร่วมกับฟราแอนเจลิโคบนเพดานมหาวิหารออร์เวียตโต (Duomo di Orvieto) ในแคว้นอุมเบรีย

## ดูเพิ่ม
* ศิลปะเรอเนซองส์

## แหล่งข้อมูลอื่น

* ชีวประวัติของเบนนอซโซ กอซโซลิที่ พิพิธภัณฑ์ศิลปะเว็บ
* ภาพเขียนของเบนนอซโซ กอซโซลิที่ พิพิธภัณฑ์ศิลปะเว็บ

## สมุดภาพ


ภาพ:AugustineBaptism.jpg|“ออกัสตินแห่งฮิปโปทำพิธีศึลจุ่มให้นักบุญแอมโบรสแห่งมิลาน”
ภาพ:Cappella dei magi, galeazzo maria sforza (dx).jpg|“กาลิอาซโซ ซฟอร์ซา” (Galeazzo Maria Sforza) รายละเอียดจากจิตรกรรมฝาผนังภายในชาเปลแมไจในวังเมดิชิ 
ภาพ:Cappella dei magi, pseudo pier francesco fiorentino, copia della natività di filippo lippi.jpg|“การประสูติของพระเยซู” รายละเอียดจากจิตรกรรมฝาผนังภายในชาเปลแมไจในวังเมดิชิ 
ภาพ:Gozzoli z02.jpg|“พระแม่มารีและพระบุตร” ที่คอนแวนต์ฟอร์ชูนาโต (Convento di San Fortunato) ที่เมืองมองเตฟาลโก
ภาพ:Benozzo Gozzoli 003.jpg|“การลักตัวเฮเล็นแห่งทรอยโดยปารีส”



หมวดหมู่:บุคคลที่เกิดในคริสต์ทศวรรษ 1420
กอซโซลิ
กอซโซลิ
กอซโซลิ
หมวดหมู่:บุคคลจากฟลอเรนซ์
โรบินสัน

คำสำคัญ **โรบินสัน** สามารถหมายถึง
* โรบินสัน ครูโซ - นวนิยาย
* ห้างสรรพสินค้าโรบินสัน - ห้างสรรพสินค้า
* โรบินสัน โอเชี่ยน - ห้างสรรพสินค้า
อย่าหน่วงเหนี่ยวเราไว้

[thumb|350px|“Noli me Tangere” (อย่าหน่วงเหนี่ยวเราไว้)<br />โดย[ฮันส์ โฮลไบน์ (ผู้ลูก)]]

**อย่าหน่วงเหนี่ยวเราไว้** หรือเดิมใช้ว่า **อย่าแตะต้องเรา** (; ) เป็นถ้อยคำที่พระเยซูกล่าวกับมารีย์ชาวมักดาลา เมื่อทรงพบนางหลังจากที่ทรงฟื้นขึ้นจากความตายตามที่บันทึกใน 
ประโยคนี้เป็นที่นิยมในเพลงสวดเกรกอเรียน (Gregorian chant) ในยุคกลาง และเป็นหัวข้อที่นิยมกันในงานจิตรกรรมที่เกี่ยวกับการคืนพระชนม์ของพระเยซู (Resurrection)

ประโยคเดิม “Μή μου ἅπτου” ในพระวรสารนักบุญยอห์นซึ่งเป็นภาษากรีกแปลว่า “จะหยุดยั้งเรานั้นหาได้ไม่” หรือ “จงอย่าหยุดยั้งเรา” มากกว่าที่จะแปลว่า “อย่าแตะต้องเรา” (Don't touch me) เช่นที่เคยแปลกันในบางฉบับ

## การใช้อย่างอื่น

* **noli-me-tangere** หรือ **touch me not** ต้นไม้ชนิดหนึ่ง
* **[[อันล่วงละเมิดมิได้]]** (Noli me tangere) เป็นนวนิยายเรื่องหนึ่งของฟิลิปปินส์ ประพันธ์โดยโฆเซ่ ริซัล นักเขียนและนักปฏิวัติในยุคเรียกร้องเอกราชจากสเปน 
* กวีทอมัส ไวแอ็ทใช้ในโคลง (sonnet) 'hoso list to hunt “Whoso list to hunt” ซึ่งสันนิษฐานว่าเกี่ยวกับแอนน์ โบลีน

## อ้างอิง

## ดูเพิ่ม
* พระเยซู
* มารีย์ชาวมักดาลา

## สมุดภาพ



ไฟล์:Riemenschneider Erscheinung des auferstandenen Christus.jpg|“อย่าหน่วงเหนี่ยวเราไว้” ราว ค.ศ. 1490–1492โดยทิลมัน รีเมนชไนเดอร์ (Tilman Riemenschneider)
ไฟล์:Duccio di Buoninsegna 001.jpg|“อย่าหน่วงเหนี่ยวเราไว้” ราว ค.ศ. 1308-1311โดยดุชโช
ไฟล์:Tizian 050.jpg|“อย่าหน่วงเหนี่ยวเราไว้” ราว ค.ศ. 1512โดยทิเชียน
ไฟล์:Correggio Noli Me Tangere.jpg|“อย่าหน่วงเหนี่ยวเราไว้” ราว ค.ศ. 1518 โดยอันโตนีโอ ดา กอร์เรจโจ 
ไฟล์:Tintoretto; Noli me tangere.jpg|“อย่าหน่วงเหนี่ยวเราไว้” ราว ค.ศ. 1524โดยตินโตเรตโต



หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับพระเยซู
Noli me tangere

**Noli me tangere** อาจหมายถึง

* อย่ายึดข้า -- หัวข้อในภาพเขียนของศิลปะในคริสต์ศาสนา
* อันล่วงละเมิดมิได้ -- นวนิยายอิงประวัติศาสตร์ประเทศฟิลิปปินส์ ประพันธ์โดย โฮเซ รีซัล
ส่วนต่อประสานโปรแกรมประยุกต์

**ส่วนต่อประสานโปรแกรมประยุกต์** () หรือนิยมเรียกย่อว่า **เอพีไอ** (API) หมายถึงวิธีการที่ระบบปฏิบัติการ ไลบรารี หรือบริการอื่น ๆ เปิดให้โปรแกรมคอมพิวเตอร์สามารถติดต่อเรียกใช้งานได้ เอพีไอสามารถแบ่งได้เป็น
* เอพีไอที่ขึ้นกับภาษา (language-dependent API) คือ เอพีไอ ที่สามารถเรียกใช้จากโปรแกรมที่เขียนขึ้นด้วยภาษาเพียงภาษาใดภาษาหนึ่ง
* เอพีไอไม่ขึ้นกับภาษา (language-independent API) คือ เอพีไอ ที่สามารถเรียกได้จากโปรแกรมหลาย ๆ ภาษา

## ประวัติ
คำว่า เอพีไอ เดิมทีใช้เพื่ออธิบายส่วนต่อประสานสำหรับโปรแกรมที่ผู้ใช้ปลายทางใช้งาน ซึ่งเรียกว่าโปรแกรมประยุกต์ ซึ่งที่มานี้ยังคงสะท้อนอยู่ในชื่อ "application programming interface" ปัจจุบันคำดังกล่าวมีความหมายกว้างขึ้น โดยครอบคลุมถึงโปรแกรมอรรถประโยชน์และส่วนต่อประสานกับฮาร์ดแวร์ด้วย

แนวคิดของเอพีไอมีมาก่อนคำเรียกนี้ นักวิทยาการคอมพิวเตอร์ชาวอังกฤษ มัวริส วิลค์ส และเดวิด วีลเลอร์ ได้พัฒนาไลบรารีซอฟต์แวร์แบบแยกส่วนขึ้นในช่วงคริสต์ทศวรรษ 1940 สำหรับเอดแซก ซึ่งเป็นคอมพิวเตอร์ยุคเริ่มแรก ซับรูทีนในไลบรารีดังกล่าวถูกเก็บไว้บนแถบกระดาษเจาะรู และจัดเรียงไว้ในตู้เก็บเอกสาร ภายในตู้ดังกล่าวยังมีสิ่งที่วิลค์สและวีลเลอร์เรียกว่า "สารบัญแฟ้มของไลบรารี" ซึ่งเป็นบันทึกอธิบายเกี่ยวกับซับรูทีนแต่ละตัวและวิธีนำไปใช้ ในปัจจุบัน แนวคิดของสารบัญแฟ้มลักษณะนี้มีลักษณะใกล้เคียงกับเอกสารกำกับเอพีไอหรือข้อกำหนดเอพีไอ ซึ่งทำหน้าที่อธิบายวิธีการเรียกใช้งานซับรูทีนแต่ละตัว

หนังสือ *The Preparation of Programs for an Electronic Digital Computer* ของวิลค์สและวีลเลอร์ ถือเป็นเอกสารที่เผยแพร่ข้อกำหนดเอพีไอเป็นครั้งแรก โจชัว บล็อก มีความเห็นว่า วิลค์สและวีลเลอร์ได้คิดค้นเอพีไอโดยนัย เนื่องจากเอพีไอเป็นแนวคิดที่ถูกค้นพบมากกว่าจะเป็นสิ่งที่ถูกประดิษฐ์ขึ้นใหม่

## ดูเพิ่ม
* แบบจำลองอ็อบเจกต์เอกสาร
* ส่วนต่อประสาน
* โปรแกรมเสริม

## อ้างอิง

## แหล่งข้อมูลอื่น
*  Forrester : IT industry : API Case : Google v. Oracle – May 20, 2021 – content format: Audio with text – length 26:41


หมวดหมู่:ไลบรารีคอมพิวเตอร์
มารีศ

**มารีศ** หรือ **ม้ารีด** เป็นยักษ์กายสีขาว เป็นบุตรของนางกากนาสูร เมื่อทศกัณฐ์ได้ฟังคำยอโฉมนางสีดาจากนางสำมนักขา ก็ให้หลงใหลอยากได้นางเป็นชายา จึงบังคับมารีศให้แปลงเป็นกวางทองเดินไปให้นางสีดาเห็น นางสีดาอยากได้กวางทองจึงอ้อนวอนให้พระรามออกไปจับมาให้ พระรามรู้ว่าเป็นยักษ์จึงใช้ศรยิงมารีศล้มลง มารีศแกล้งดัดเสียงเป็นพระรามร้องขึ้นดัง ๆ เหมือนได้รับบาดเจ็บ นางสีดาได้ยินคิดว่าพระรามมีอันตรายขอให้พระลักษมณ์ตามไปช่วย แล้วมารีศก็ขาดใจตาย 

มารีศมีภรรยาชื่อแก้วเจษฎา มีบุตรสามคนคือ ชิวหา นนยวิก และวายุเวก

อนึ่งในจิตรกรรมฝาผนังที่วัดพระศรีรัตนศาสดาราม สะกดชื่อมารีศว่า "ม้ารีด" โดยภาพของมารีศมีลักษณะคือตัวเป็นม้า หน้าเป็นยักษ์

## ลักษณะหัวโขน
กายสีขาว สวมมงกุฎ 3 กลีบ

## อ้างอิง

หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
พระอุบาลีคุณูปมาจารย์ (ปัญญา อินฺทปญฺโญ)

**พระอุบาลีคุณูปมาจารย์** นามเดิม **ปัญญา ทิพย์มณฑา** ฉายา **อินทปญฺโญ** (8 ตุลาคม พ.ศ. 2465 - 13 กุมภาพันธ์ พ.ศ. 2551) อดีตเจ้าอาวาสวัดไร่ขิง และผู้สร้างโรงพยาบาลเมตตาประชารักษ์

## ประวัติ
พระอุบาลีคุณูปมาจารย์ เดิมชื่อ ปัญญา ทิพย์มณฑา เป็นบุตรของนายไป๋และนางแช่ม ทิพย์มณฑา อาชีพกสิกรรม เกิดเมื่อวันที่ 8 ตุลาคม พ.ศ. 2465 ที่อำเภอนครชัยศรี จังหวัดนครปฐม ได้บรรพชาเป็นสามเณรเมื่อวันที่ 6 พฤษภาคม พ.ศ. 2477 ขณะมีอายุได้ 12 ปี ณ วัดกลางบางแก้ว อำเภอนครชัยศรี จังหวัดนครปฐม พระครูปัจฉิมทิศบริหาร (เกิด) วัดงิ้วลาย ตำบลงิ้วลาย อำเภอนครชัยศรี จังหวัดนครปฐม เป็นพระอุปัชฌาย์  ต่อมาเมื่ออายุได้ 20 ปี จึงได้อุปสมบทเป็นพระภิกษุที่วัดเดิม เมื่อวันที่ 8 มิถุนายน พ.ศ. 2485 โดยมีพระพุทธวิถีนายก (เพิ่ม ปุญฺญวสโน) เป็นพระอุปัชฌาย์ และได้รับฉายาว่า "อินทฺปญฺโญ"

พระอุบาลีคุณูปมาจารย์ ดำรงตำแหน่งในทางปกครองคณะสงฆ์ อาทิ เจ้าอาวาสวัดไร่ขิง อำเภอสามพราน จังหวัดนครปฐม และที่ปรึกษาเจ้าคณะภาค 14 เป็นต้น สำหรับสมณศักดิ์ชั้นสุดท้ายเป็นที่พระอุบาลีคุณูปมาจารย์ พระราชาคณะเจ้าคณะรอง ชั้นหิรัญบัฏ เมื่อ พ.ศ. 2539 ตลอดชีวิตของท่าน ได้ทุ่มเทเวลาให้กับการพัฒนาด้านบริการชุมชนและสาธารณสุข โดยเฉพาะการสร้างโรงพยาบาลเมตตาประชารักษ์ (วัดไร่ขิง) ซึ่งมีชื่อเสียงในด้านการรักษาดวงตา

พระอุบาลีคุณูปมาจารย์ (ปัญญา อินทปญฺโญ) มีโรคประจำตัวคือโรคเบาหวาน โรคหัวใจ และความดันโลหิตสูง และป่วยเรื้อรังมานานนับสิบปี ท่านได้เข้ารักษาตัวครั้งสุดท้ายที่โรงพยาบาลธนบุรี เขตบางกอกน้อย กรุงเทพมหานคร เมื่อวันที่ 9 กุมภาพันธ์ พ.ศ. 2551 และมรณภาพเมื่อกลางดึกวันที่ 13 กุมภาพันธ์ พ.ศ. 2551 ด้วยอาการสงบจากอาการติดเชื้อที่ปอดและกระแสโลหิต สิริรวมอายุได้ 85 ปี 4 เดือน 5 วัน พรรษา 65 พรรษา พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานน้ำสรงศพและพระราชทานโกศแปดเหลี่ยม ตามสมณศักดิ์

## สมณศักดิ์
* 5 ธันวาคม พ.ศ. 2500 เป็นพระครูสัญญาบัตรที่ *พระครูทักษิณานุกิจ*
* 5 ธันวาคม พ.ศ. 2504 เป็นพระราชาคณะชั้นสามัญที่ *พระปัญญาวิมลมุนี*
* 5 ธันวาคม พ.ศ. 2511 เป็นพระราชาคณะชั้นราชที่ *พระราชปัญญาภรณ์ สุนทรธรรมวาที ศรีปริยัติกิจ ยติคณิสสร บวรสังฆาราม คามวาสี*
* 5 ธันวาคม พ.ศ. 2524 เป็นพระราชาคณะชั้นเทพที่ *พระเทพวรเวที นรสีห์ธรรมานุนายก ตรีปิฎกวิภูษิต ยติคณิสสร บวรสังฆาราม คามวาสี*
* 5 ธันวาคม พ.ศ. 2533 เป็นพระราชาคณะชั้นธรรมที่ *พระธรรมมหาวีรานุวัตร พิพัฒนกิจโกศล โสภณธรรมสุธี ศรีปริยัติกิจจานุกิจ มหาคณิสสร บวรสังฆาราม คามวาสี*
* 5 ธันวาคม พ.ศ. 2539 รับสถาปนาสมณศักดิ์เป็นพระราชาคณะเจ้าคณะรอง ชั้นหิรัญบัฏ ที่ *[[พระอุบาลีคุณูปมาจารย์]] ญาณวิสุทธจริยาปริณายก ดิลกศีลาทิขันธสุนทร บวรธรรมภาณ สาธุการีธรรมากร มหาคณิสสร บวรสังฆาราม คามวาสี*

## อ้างอิง

* วัดไร่ขิงจะเปิดให้พุทธศาสนิกชนสรงน้ำศพเจ้าอาวาสวันพรุ่งนี้ (หนังสือพิมพ์เสียงใต้ วันพฤหัสบดีที่ 14 กุมภาพันธ์ พ.ศ. 2551)

หมวดหมู่:เจ้าคณะภาค 14
หมวดหมู่:ภิกษุในสังกัดคณะสงฆ์มหานิกาย
ปัญญา
หมวดหมู่:เปรียญธรรม 6 ประโยค
หมวดหมู่:เจ้าอาวาสวัดไร่ขิง
หมวดหมู่:ภิกษุจากจังหวัดนครปฐม
หมวดหมู่:บุคคลจากอำเภอนครชัยศรี
สถานีเสียงประชาชนแห่งประเทศไทย

**สถานีเสียงประชาชนแห่งประเทศไทย** เป็นสถานีวิทยุซึ่งพรรคคอมมิวนิสต์แห่งประเทศไทย ใช้เป็นกระบอกเสียงในการเผยแพร่ข่าวสารและแนวคิดอุดมการณ์คอมมิวนิสต์  สถานีนี้ใช้ความถื่คลื่นสั้น (short wave)ในการส่งออกอากาศ รับฟังได้ชัดเจนทั่วประเทศไทย  เริ่มส่งกระจายเสียงประมาณปี พ.ศ. 2508 ระยะแรกส่งสัญญาณจากกรุงฮานอย ประเทศเวียดนามเหนือ (ประเทศเวียดนามในปัจจุบัน) ก่อนจะย้ายไปส่งสัญญาณที่เมืองคุนหมิง ประเทศจีน ในปี พ.ศ. 2508 จนกระทั่งวันที่ 11 กรกฎาคม พ.ศ. 2522 มีการเจรจาความสัมพันธ์ทางการทูตระหว่างไทยกับจีน พรรคคอมมิวนิสต์จีน โดยไทยได้ขอให้สถานีวิทยุดังกล่าวในจีน หยุดส่งกระจายเสียงเพื่อแลกกับการที่ไทยยอมให้จีนส่งอาวุธผ่านไทยไปให้เขมรแดงสู้กับเวียดนามที่เข้ามายึดกัมพูชาการ ทำให้พรรคคอมมิวนิสต์แห่งประเทศไทย ต้องจัดตั้งสถานีวิทยุขี้นมา และส่งกระจายเสียงโดยใช้สถานีส่งต่างๆ เช่น ผาจิ จังหวัดพะเยา ภูหินร่องกล้า จังหวัดพิษณุโลก ฯลฯ  ส่งได้ไม่กี่เดือน ก็ถูกทหารไทยบุกยึดเครื่องส่ง เป็นการยุติบทบาทของสถานีเสียงประชาชนแห่งประเทศไทย

## อ้างอิง
*ถ้ำวิทยุ ถ้ำคอมมิวนิสต์แห่งภูหินร่องกล้า
## แหล่งข้อมูล
*บทเพลงต่างๆที่ออกอากาศทางสถานีเสียงประชาชนแห่งประเทศไทย

หมวดหมู่:พรรคคอมมิวนิสต์แห่งประเทศไทย
หมวดหมู่:สถานีวิทยุในอดีต
รายชื่อประเทศตามข้อมูลทางการทหาร

## หมายเหตุ

## อ้างอิง

## แหล่งข้อมูลอื่น
* Global security website
* World Military Guide
* PRC official website 
* Indian Ministry of Defence
* The World Fact Book - South Africa 

หมวดหมู่:รายชื่อประเทศ
หมวดหมู่:การทหาร
ปีเตอร์ แพน

thumb|300px|ภาพวาดปีเตอร์ แพน เป่าขลุ่ย ในนวนิยายเรื่อง ''ปีเตอร์กับเวนดี้'' ตีพิมพ์ในปี ค.ศ. 1911

**ปีเตอร์ แพน** () เป็นตัวละครตัวหนึ่งที่สร้างขึ้นโดยนักประพันธ์ชาวสก๊อต ชื่อ เจ. เอ็ม. แบร์รี่ เป็นเด็กชายผู้หนึ่งที่สามารถบินได้ และมีมนต์พิเศษในการปฏิเสธการเติบโตเป็นผู้ใหญ่ แต่กลับเป็นเด็กตลอดกาล เขาใช้ชีวิตวัยเด็กตลอดกาลของเขาท่องเที่ยวผจญภัยอยู่ในเกาะเล็ก ๆ แห่งหนึ่งในดินแดนเนเวอร์แลนด์ เป็นหัวหน้าของแก๊งเด็กหลง อยู่กับหมู่นางฟ้า และต่อสู้กับโจรสลัด ปีเตอร์ แพนจะมาพบปะกับเด็กธรรมดา ๆ ในโลกภายนอกบ้างเป็นครั้งคราว

ตัวละคร ปีเตอร์ แพน ปรากฏตัวครั้งแรกในตอนหนึ่งของ "*The Little White Bird" ซึ่งเป็นนวนิยายสำหรับผู้ใหญ่ ตีพิมพ์ในปี ค.ศ. 1902 หลังจากนั้นจึงได้พิมพ์แยกเป็นเรื่องของตนเองในปี ค.ศ. 1906 ในฐานะหนังสือเด็ก ใช้ชื่อเรื่องว่า *Peter Pan in Kensington Gardens* ปีเตอร์ แพนมีชื่อเสียงโด่งดังขึ้นมาจากการแสดง[[ละครเวที]]เมื่อวันที่ 27 ธันวาคม 1904 เรื่อง *Peter Pan* หรือ *The Boy Who Wouldn't Grow Up* ต่อมามีการดัดแปลงละครเวทีเรื่องนี้ไปเป็น[[นวนิยาย]] ตีพิมพ์ในปี ค.ศ. 1911 ใช้ชื่อเรื่องว่า *ปีเตอร์กับเวนดี้* ภายหลังเปลี่ยนชื่อเรื่องเป็น *ปีเตอร์ แพน กับเวนดี้* ชื่อสกุลของ "แพน" มาจากชื่อของ[[เทพเจ้ากรีก|เทพกรีก]]องค์หนึ่งผู้เป็นเทพแห่ง[[ดนตรี]] ซึ่งปีเตอร์มักเป่าขลุ่ยชนิดหนึ่งที่เรียกว่า "ขลุ่ยแพน"

ในเวลาต่อมา ปีเตอร์ แพน ถูกดัดแปลงและสร้างเหตุการณ์ต่อเนื่องทั้งก่อนและหลังเรื่องเล่าเดิมไปอีกมากมาย ผลงานดัดแปลงวรรณกรรมเรื่องนี้ที่มีชื่อเสียงมากที่สุด คือการดัดแปลงเป็น[[ภาพยนตร์การ์ตูน]]ของ วอลท์ ดิสนีย์ เรื่อง *ปีเตอร์ แพน* ในปี ค.ศ. 1953 นอกจากนี้มีการแสดง[[ละครเพลง]][[ละครบรอดเวย์|บรอดเวย์]] เรื่อง *ปีเตอร์ แพน* [[ภาพยนตร์]]เรื่อง *ฮุค* ในปี ค.ศ. 1991 ภาพยนตร์เรื่อง *ปีเตอร์ แพน* ในปี ค.ศ. 2003 และนวนิยายภาคต่อ เรื่อง *Peter Pan in Scarlet'' ในปี ค.ศ. 2006 นอกจากนี้ ปีเตอร์ แพน ยังปรากฏในผลงานอื่น ๆ อีกมากมาย

## แหล่งข้อมูลอื่น
* ปีเตอร์แพน Peter Pan หนังสือนิทานคลาสสิก 2 ภาษา 

หมวดหมู่:ปีเตอร์ แพน
หมวดหมู่:ตัวละครที่เป็นนักดาบ
หมวดหมู่:ตัวละครในบันเทิงคดีที่สามารถลอยตัว
หมวดหมู่:ตัวละครชายในแอนิเมชัน
สดายุ

[thumb|200px|ทศกัณฐ์สังหารนกสดายุ ผลงานของ[ราชา รวิ วรรมา ศิลปินชาวอินเดียช่วงปลายคริสต์ศตวรรษที่ 19]]
**นกสดายุ** หรือ **พญาสดายุ** เป็นพญาปักษาชาติ (นก) หนึ่งในตัวละครในเรื่องรามเกียรติ์ เป็นสหายกับท้าวทศรถ เมื่อทศกัณฐ์ไปลักนางสีดาจากบรรณศาลา พาอุ้มเหาะจะนำไปไว้ ณ สวนขวัญ กรุงลงกา ขณะที่พระรามไม่อยู่ในอาศรม แต่นกสดายุบินผ่านมาเห็นเหตุการณ์จึงเข้ามาสกัดไว้ ผลสุดท้าย พระยาสดายุหรือ นกสดายุถูกขว้างด้วยแหวนของนางสีดาปีกหักตกลงมายังพื้นดินแต่ยังไม่ตาย ทศกัณฐ์พานางสีดาหนีไปได้ สดายุรอคอยแจ้งเหตุกับ พระรามที่ออกติดตามหานางสีดา เมื่อพระรามมาเจอสดายุก็ได้มอบแหวนของนางสีดาให้แล้วจึงสิ้นชีพไป

## ข้อมูลเพิ่มเติม
* สัตว์หิมพานต์ประเภทนก-นกสดายุ
* รามเกียรติ์-หอมรดกไทย-เดริ่มศึกทศกกรรฐ์ 
* ตัวละครรามเกียรติ์-นางสำมนักขา, สุพรรณมัจฉา, นางเบญกาย, นางมณโฑ, สดายุ 
* เล่าเรื่องรามเกียรติ์ผ่านบานหน้าต่างอุโบสถวัดคลองแห 
* บ้านจอมยุทธ - รามเกียรติ์ฉบับร้อยแก้ว-ทศกรรฐ์ลักนางสีดา
* อนุรักษ์ไทย-พญานกสดายุ

ส
หมวดหมู่:ตัวละครที่เป็นนก
ชีวิตศิลปิน

**ชีวิตศิลปิน** หรือ **ชีวิตจิตรกร, ประติมากร, และสถาปนิกผู้ดีเด่น** (; ) เป็นหนังสือชีวประวัติที่เขียนในคริสต์ศตวรรษที่ 16 โดย จิตรกรและสถาปนิก จอร์โจ วาซารี ซึ่งถือกันว่าอาจจะเป็นหนังสือเกี่ยวกับศิลปะที่สำคัญที่สุดและยังใช้อ้างอิงกันมากที่สุดในวงการศิลปะ “เป็นงานเขียนเกี่ยวกับศิลปะที่สำคัญที่สุดในสมัยเรอเนซองส์” และ “เป็นรากฐานของการเขียนประวัติศาสตร์ศิลปะ” ชื่อหนังสือมักจะเรียกกันสั้นๆ ว่า “Vite” หรือ “Lives” หรือ “ชีวิตศิลปิน”

## อ้างอิง

หมวดหมู่:จิตรกร
หมวดหมู่:สถาปนิก
หมวดหมู่:ประติมากร
หมวดหมู่:ชีวประวัติ
หมวดหมู่:วรรณกรรมทั่วไป
ชีวิต (แก้ความกำกวม)

**ชีวิต** อาจหมายถึง
* ชีวิต - ความหมายทางชีววิทยา
* สิ่งมีชีวิต
* ชีวิตศิลปิน - หนังสือชีวประวัติที่เขียนในคริสต์ศตวรรษที่ 16 โดย จิตรกรและสถาปนิกจอร์โจ วาซารี 
* ชีวิต-ระยะเวลาที่สารใดๆใช้ในการสลายตัวจนหมด คำนวนได้จาก 2*ครึ่งชีวิต
การแยกใช้อำนาจ

**การแยกใช้อำนาจ** เป็นแบบจำลองวิธีการปกครองรัฐ มีขึ้นครั้งแรกในกรีซโบราณ ภายใต้แบบจำลองนี้ รัฐแบ่งออกเป็นอำนาจต่าง ๆ ซึ่งแต่ละอำนาจมีอำนาจแยกเป็นเอกเทศต่อกัน และมีขอบเขตความรับผิดชอบต่างกัน เพื่อที่อำนาจของอำนาจหนึ่งจะไม่ไปขัดกับอำนาจที่สัมพันธ์กับอีกอำนาจหนึ่ง การแยกใช้อำนาจนี้ปกติแบ่งเป็นอำนาจนิติบัญญัติ อำนาจบริหารและอำนาจตุลาการ

หมวดหมู่:กฎหมายรัฐธรรมนูญ
หมวดหมู่:ปรัชญากฎหมาย

หมวดหมู่:คำศัพท์การเมือง
ฮาร์พี

**ฮาร์พี** () เป็นสิ่งมีชีวิตตามตำนานกรีกซึ่งมีรูปกายเป็นมนุษย์ผู้หญิง มีท่อนล่างอย่างนก และมีปีก

กล่าวกันว่าแต่เดิมฮาร์ปีมีเพียงสองตนเท่านั้น คือเอลโล และโอไซพีเทส ธิดาแห่งเธามาส และโอเชียนิดนามอิเล็กตร้า (โอเชียนิดคือนิมฟ์แห่งทะเล) เธามาสผู้นี้เป็นโอรสของพอนทัสและไกอา ทั้งพอนทัสและไกอาต่างก็เป็นเทพเจ้าโบราณของกรีก โดยพอนทัสเป็นเทพแห่งทะเล ส่วนไกอาเป็นเทพแห่งพิภพ ฮาร์ปีทั้งสองเป็นพี่น้องกับเทวีไอริส ซึ่งเป็นเทวีผู้ทำหน้าที่นำสารให้กับเหล่าเทพเจ้าต่างๆ เช่นเดียวกับเฮอร์เมส หากแต่เฮอร์เมสนั้นขึ้นตรงต่อเทพบดีซูส ในขณะที่ไอริสเป็นเทวีใต้บัญชาของเฮร่า เทวีไอริสยังมีปีกเป็นนกเช่นเดียวกับอีรอส และมักถูกกล่าวถึงในลักษณะของสาวน้อยมีปีก ถือคทานำสาร นอกจากนี้ไอริสยังเป็นเทวีพรหมจรรย์ และถือเป็นเทวีแห่งสะพานสายรุ้งอีกด้วย

เรื่องที่เป็นที่รู้จักกันดีเกี่ยวกับฮาร์ปีคือเรื่องเมื่อครั้งเรืออาร์โกมาขึ้นฝั่งที่เธรส ในตอนนั้นมีนักพยากรณ์ตาบอดผู้หนึ่งนามว่าฟีนูสนำความลับของสวรรค์มาบอกแก่คนนอกมากเกินไป เทพเจ้าซูสจึงทรงสั่งให้พวกฮาร์ปีมาขโมยอาหารของฟีนูสเป็นการทรมาน เซเทสและคาลาอีสบุตรของเทพเจ้าแห่งสายลมเหนือโบรีอัสจึงทำหน้าที่ขับไล่เหล่าฮาร์ปีนี้ไป ยังมีบางตำนานกล่าวว่าฮาร์ปีถูกเซเทสและคาลาอีสฆ่าตาย นอกนั้นเล่าว่าเทวีไอริสได้ลงมาห้ามไว้ทัน หากแต่เหล่าฮาร์ปีก็ต้องตายเพราะอดอยากอาหารอยู่ดี

ในเรื่องเจสันกับขนแกะทองคำนั้น ฮาร์พีได้ถูกกล่าวถึงว่าเป็นสุนัขล่าเนื้อของซูส การปรากฏตัวของฮาร์พีจะสร้างความน่าขยะแขยงไว้ในทุกๆที่ที่มันไป ฮาร์พีจะกินทุกสิ่งทุกอย่างที่ขวางหน้าและทิ้งมูลที่มีกลิ่นเหลือรับจนไม่ว่าสิ่งมีชีวิตใดก็ทนไม่ได้

ในเทพปกรณัมกรีกยังมีการกล่าวถึงฮาร์ปีตนอื่นๆ อีก ซึ่งคาดว่าเป็นการเสริมแต่งเข้ามาภายหลังเช่นฮาร์ปีที่มีชื่อว่าโพดาร์กซึ่งเป็นมารดาของม้าศักดิ์สิทธิ์สองตัวชื่อซานธุสและบาเลียส (ม้าของอะคิลลีส) โดยมีเทพเจ้าแห่งสายลมตะวันตกเซฟเฟอรุสเป็นบิดา

บางตำนานกล่าวว่าเป็นสมุนรับใช้ของเทพเจ้าฮาเดส โดยทำหน้าที่หาวิญญาญที่เป็นอาหารมาสังเวยให้ที่นรกทาทาร์ลัส อาศัยอยู่ที่ชั้นบรรยากาศ (หรือว่ากันว่าตามหมู่เมฆนั้นเอง) มีความสามารถเกี่ยวกับลม และมักจะเป็นตัวร้ายที่มักจะโผล่มาในการโกรษแค้นของเหล่าเทพ โดยยกตัวอย่างจากตำนานที่ทำให้นกฮาร์พีโด่งดังอันหนึ่งคือ ตำนานเจสันและขนแกะทองคำ โดนตำนานกล่าวว่า คิงเพเนอุสถูกพระเจ้า สาปไม่ให้กินอาหารได้ เพราะทุกครั้งที่จะกินอาหาร จะมีเหล่านกฮาร์พีมาบินวนโฉบแย่งอาหารไป ทำให้ไม่สามารถกินอาหารได้เลย จนกระทั่งได้รับการช่วยเหลือจากพวกเจสัน หลังจากนำเรืออาร์โก้เทียบท่า โดยการฆ่านกฮาร์พีทิ้งเสีย ว่ากันว่าฮาร์พีมี3พี่น้อง นามว่า Aello Celaeno และ Ocypete

## แหล่งข้อมูลอื่น
* ฮาร์พี กินรีฝรั่ง

หมวดหมู่:สิ่งมีชีวิตในตำนานกรีก
เอช. ไรเดอร์ แฮ็กการ์ด

**เอช. ไรเดอร์ แฮ็กการ์ด** หรือชื่อเต็มว่า **เซอร์ เฮนรี ไรเดอร์ แฮ็กการ์ด** (Sir Henry Rider Haggard) (22 มิถุนายน ค.ศ. 1856 - 14 พฤษภาคม ค.ศ. 1925) เป็นนักเขียนนวนิยายแนวผจญภัย ที่มีฉากหลังของเรื่องอยู่ในดินแดนอันแปลกประหลาด เช่น ในแอฟริกา เป็นต้น เขายังเป็นหนึ่งในผู้ปฏิรูประบบเกษตรกรรมในดินแดนต่างๆ ในอาณาเขตของสหราชอาณาจักรด้วย เขาได้รับพระราชทานเครื่องราชอิสริยาภรณ์ชั้นอัศวิน ในปี ค.ศ. 1919 

งานเขียนชิ้นสำคัญของแฮ็กการ์ดได้แก่ "สมบัติพระศุลี" (King Solomon's Mines) พร้อมภาคต่อคือ "อัลลัน ควาเตอร์ไมน์" (Allan Quatermain) และเรื่อง "She" กับภาคต่อคือ "Ayesha" ซึ่งทั้งหมดเป็นนวนิยายผจญภัยในดินแดนอันลึกลับแห่งแอฟริกา นอกจากนี้เขายังมีชื่อเสียงจากนวนิยายเชิงมหากาพย์ของไวกิ้ง เรื่อง "Eric Brighteyes"

หมวดหมู่:บุคคลที่เกิดในปี พ.ศ. 2399
หมวดหมู่:นักเขียนชาวอังกฤษ
แนวรบด้านตะวันตก เหตุการณ์ไม่เปลี่ยนแปลง

**แนวรบด้านตะวันตก เหตุการณ์ไม่เปลี่ยนแปลง** (; ) เป็นนวนิยายของเอริช มาเรีย เรอมาร์ค ทหารผ่านศึกชาวเยอรมันในสงครามโลกครั้งที่ 1 สะท้อนถึงความสยดสยองของสงคราม และความรู้สึกของเหล่าทหารเมื่อต้องกลับมาใช้ชีวิตแบบพลเรือนอีกครั้ง หนังสือตีพิมพ์ครั้งแรกในเยอรมัน ใช้ชื่อเรื่องว่า ***Im Westen nichts Neues*** ในเดือนมกราคม ค.ศ. 1929 และต่อมาได้แปลออกไปกว่า 25 ภาษา ตีพิมพ์จำหน่ายมากกว่า 2 ล้าน 5 แสนเล่ม ภายในเวลาเพียงสิบแปดเดือนหลังจากพิมพ์ครั้งแรก  

นวนิยายฉบับภาษาไทย ใช้ชื่อว่า *แนวรบด้านตะวันตก เหตุการณ์ไม่เปลี่ยนแปลง* เป็นพระนิพนธ์แปลโดยหม่อมเจ้าขจรจบกิตติคุณ กิติยากร ตีพิมพ์ครั้งแรกในหนังสือพิมพ์รายเดือนชื่อ "ทหารราบ" ในปี พ.ศ. 2472 (ค.ศ. 1929) และรวมเล่มจำหน่ายครั้งแรกเมื่อ พ.ศ. 2478 โดยสำนักพิมพ์จำหน่าย "โชติ แพร่พันธุ์"

ใน ค.ศ. 1930 มีการดัดแปลงจากนวนิยายไปเป็นภาพยนตร์ กำกับโดย ลิวอิส ไมล์สโตน ใช้ชื่อเดียวกันกับชื่อหนังสือและได้รับรางวัลออสการ์ สาขาภาพยนตร์ยอดเยี่ยม และผู้กำกับยอดเยี่ยม ภาพยนตร์ดัดแปลงอังกฤษ-อเมริกันใน ค.ศ. 1979 ซึ่งเป็นภาพยนตร์โทรทัศน์ของเดลเบิร์ต มานน์ ได้รับรางวัลลูกโลกทองคำและรางวัลเอมมี ส่วนภาพยนตร์เยอรมันที่ดัดแปลงใน ค.ศ. 2022 ซึ่งกำกับโดยเอ็ดเวิร์ด เบอร์เกอร์ ได้รับรางวัลออสการ์ไป 4 รางวัล

## อ้างอิง

## แหล่งข้อมูลอื่น
* แนวรบด้านตะวันตกเหตุการณ์ไม่เปลี่ยนแปลง - ฉบับพิมพ์เป็นอนุสรณ์ในงานพระราชทานเพลิงศพ หม่อมเจ้าขจรจบกิตติคุณ กิติยากร ท.จ. ณ เมรุหน้าพลับพลาอิสริยาภรณ์ วัดเทพศิรินทราวาส วันที่ 22 มีนาคม พุทธศักราช 2510

หมวดหมู่:นวนิยายอิงประวัติศาสตร์
หมวดหมู่:วรรณกรรมภาษาเยอรมัน
หมวดหมู่:วรรณกรรมแปล
มาซัชโช

**มาซัชชีโอ** หรือ **ตอมมาโซ มาซัชชีโอ** (Masaccio; ชื่อเมื่อแรกเกิด: Tommaso Cassai หรือ Tommaso di Ser Giovanni di Mone, 21 ธันวาคม ค.ศ. 1401 - ฤดูใบไม้ร่วง ค.ศ. 1428) เป็นจิตรกรยุคฟื้นฟูศิลปวิทยาคนสำคัญของประเทศอิตาลีในคริสต์ศตวรรษที่ 15 มีความเชี่ยวชาญทาง การเขียนจิตรกรรมฝาผนัง และบานพับภาพ จิตรกรรมฝาผนังของมาซัชชีโอเป็นงานเชิงมนุษยนิยมซึ่งทำให้แสดงให้เห็นความยืดหยุ่นที่ไม่เคยเห็นกันมาก่อน

ชื่อ “มาซัชชีโอ” เป็นสมญาของชื่อตัว “ตอมมาโซ” เพราะ “มาซัชชีโอ” แปลว่า ตอมมาโซ “ใหญ่” “อ้วน” “งุ่มง่าม” หรือ “เลอะเทอะ” สร้อยที่ให้นี้เพื่อให้แตกต่างจากจิตรกรที่มาซัชชีโอร่วมงานด้วยที่ชื่อ  “ตอมมาโซ” เช่นกัน  “ตอมมาโซ” หลังนี้มารู้จักกันในชื่อ “มาโซลีโน ดา ปานีกาเล” (Masolino da Panicale) หรือ “ตอมมาโซเล็ก”

แม้ว่ามาซัชชีโอจะวาดภาพเพียงไม่นานแต่ก็มีอิทธิพลต่อจิตรกรคนอื่นๆ มาซัชชีโอเป็นจิตรกรคนแรกๆ ที่ใช้การเขียนแบบทัศนียภาพโดยเฉพาะการใช้จุดลับตา หรือจุดอันตธานhttp://commons.wikimedia.org/wiki/ภาพ:Verdwijnpunt.png (Vanishing point) เป็นครั้งแรก นอกจากนั้นมาซาชิโอก็ยังละทิ้งวิธีการเขียนแบบกอธิคและการใช้การตกแต่งอย่างเช่นจิตรกรเจนตีเล ดา ฟาบรีอาโน (Gentile da Fabriano) มาเป็นแบบที่เป็นธรรมชาติมากกว่าโดยใช้การวาดแบบทัศนียภาพเข้าช่วย

## อ้างอิง

## ดูเพิ่ม
* จิตรกรรมฝาผนัง
* บานพับภาพ
* ภาพเขียนสีน้ำมัน
* ยุคฟื้นฟูศิลปวิทยา

## สมุดภาพ


ภาพ:Masaccio 001.jpg|“การนมัสการของโหราจารย์” ราว ค.ศ. 1425-1428 เบอร์ลิน ประเทศเยอรมนี
ภาพ:Masaccio 004.jpg|จิตรกรรมฝาผนังฉากจากชีวิตของนักบุญเปโตร ราว ค.ศ. 1425-1428 ที่ซันตามาเรียเดลการ์มีเน ฟลอเรนซ์
ไฟล์:03 2015 Basilica di Santa Maria del Carmine (Firenze)-Cappella Brancacci-Adamo Eva Cacciata Paradiso terrestre-Masaccio- Photo Paolo Villa FOTO9202 tris.jpg|ตำแหน่งของภาพบนเสาในชาเปล
ภาพ:Masaccio 005.jpg|จิตรกรรมฝาผนังฉากจากชีวิตของนักบุญปีเตอร์ ที่โบสถ์ซันตามาเรียเดลการ์มิเน (รายละเอียด)
ภาพ:Masaccio 029.jpg|“พระเยซูบนกางเขน” ราว ค.ศ. 1426 ที่ซันตามาเรียเดลการ์มีเน ปิซา
ภาพ:San Giovenale Masaccio.jpg|บานพับภาพ“แม่พระและพระกุมารกับนักบุญ”



หมวดหมู่:บุคคลที่เกิดในปี พ.ศ. 1944
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:จิตรกรชาวอิตาลี
*
หมวดหมู่:บุคคลจากแคว้นตอสคานา
ท้าวอัศกรรมมาลา

**ท้าวอัศกรรณมารา** เจ้าเมืองดุรัม เป็นเพื่อนอีกตนหนึ่งของทศกัณฐ์ ได้ขอทศคีรีวัน ทศคีรีธร โอรสฝาแฝดของทศกัณฐ์ที่เกิดกับนางช้าง ไปเป็นลูกบุญธรรม เมื่อลูกบุญธรรมทั้งสองและทศกัณฐ์ตาย ท้าวอัศกรรณมาราก็ยกทัพไปช่วยแก้แค้น จึงถูกพระรามแผลงศรตัดตัวขาด แต่แทนที่จะตายกลับมีร่างกายทวีคูณขึ้นเรื่อย ๆ พิเภกจึงบอกความลับว่าท้าวอัศกรรณมาราได้พรจากพระอิศวร ถึงร่างกายจะถูกตัดเป็นกี่ท่อนก็จะทวีคูณขึ้นมา ไม่มีวันตาย วิธีฆ่าคือ ต้องนำร่างทั้งหมดไปทิ้งน้ำ พระรามจึงแผลงศรพรหมาสตร์ไปตัดหัวขาด และนำร่างไปทิ้งน้ำ 

ท้าวอัศกรรณมารา เป็นหนึ่งในทวารบาลในพระบรมมหาราชวัง

## ลักษณะ
หน้าสีม่วงแก่ 7 หน้า 2 กร แบ่งเป็น 2 ชั้นด้วยกัน ชั้นแรกเป็นหน้าปกติ 1 หน้า และหน้าเล็ก ๆ  3 หน้า เรียงอยู่ตรงท้ายทอย ส่วนชั้นที่ 2 เป็นหน้าเล็ก 3 หน้า แสดงอาการปากขบตาโพลงหรือปากแสยะตาโพลงสวมชฎามนุษย์หรือมงกุฎชัย 

หมวดหมู่:ตัวละครในรามเกียรติ์
อันเดรอา เดล ซาร์โต

[thumb|260px |“ภาพเหมือนตนเอง” (ราวปี ค.ศ. 1520 - 1530) [ประเทศสกอตแลนด์|สกอตแลนด์]]
**อันเดรอา เดล ซาร์โต** (, ราว ค.ศ. 1486 - ค.ศ. 1531) เป็นจิตรกรสมัยศิลปะเรอเนซองส์และแมนเนอริสม์ยุคต้นของประเทศอิตาลีในคริสต์ศตวรรษที่ 16 มีความเชี่ยวชาญทางการเขียนภาพสีน้ำมัน จิตรกรร่วมสมัยยกย่องอันเดรอา เดล ซาร์โตว่า  "Senza errori”"หรือผู้ไม่ทำผิดและถือกันว่ามีความสามารถไม่ด้อยไปกว่าราฟาเอล

## ชีวิตเบื้องต้น
อานเดรอาเกิดที่เมืองกวาลฟอนโดไม่ไกลจาก ฟลอเรนซ์ราวปี ค.ศ. 1486 หรือ 1487 เป็นหนึ่งในพี่น้องสี่คนของอักโนโลช่างตัดเสื้อ  ตั้งแต่ปี ค.ศ. 1494 อันเดรียฝึกงานกับช่างทองและต่อมากับช่างแกะสลักไม้ และจิอาน บาริเล จิตรกรผู้ไม่ค่อยมีฝีมือดีนักแต่อานเดรอาก็ฝึกอยู่จนถึงปี ค.ศ. 1498 จอร์โจ วาซารีกล่าวถึงอานเดรอาในหนังสือ “ชีวิตศิลปิน” ว่าต่อมาอานเดรอาก็ไปฝึกกับ เปียโร ดิ โคสิโม (Piero di Cosimo) และต่อมาอีกกับราฟาเอลลิโน เดล การ์โบ (Raffaellino del Garbo)

อานเดรอาและเพื่อนผู้อายุมากกว่า ฟรานเชียบิจิโอ (Franciabigio) ตัดสินใจเปิดสติวดิโอด้วยกันที่จตุรัสกราโน งานชิ้นแรกที่ทำด้วยกันอาจจะเป็น “การรับศีลจุ่มของพระเยซู” สำหรับคอมพานเยีย เดลโล สกาลโซชาวฟลอเรนซ์ซึ่งเป็นงานแรกของจิตรกรรมฝาผนังชุดแบบสีเดียว จนกระทั่งเมื่ออานเดรอาแยกตัวออกมา ลักษณะงานของอานเดรอาก็เป็นเอกลักษณ์ของตนเอง โดยเฉพาะการใช้สีและบรรยากาศที่ง่ายๆ ที่ทำให้การแสดงออกทางอารมณ์เป็นธรรมชาติ http://www.britannica.com/eb/article-9007474

## อ้างอิง
 

## ดูเพิ่ม
* ศิลปะเรอเนซองส์
* แมนเนอริสม์

## สมุดภาพ


ภาพ:Sarto, Andrea del — St. John the Baptist — 1517 circa.jpg|“บาคคัส” (Bacchus) ราว ค.ศ. 1517
ภาพ:Wga andrea del Sarto madonna and child with the young st john.jpg|“พระแม่มารีและพระบุตรและนักบุญจอห์นแบ็พทิสต์ ” ราว ค.ศ. 1518 โรม
ภาพ:Wga andrea del Sarto charity.jpg|“ความกรุณา” (Charity)สัญลักษณ์แฝงคติราว ค.ศ. 1518 พิพิธภัณฑ์ลูฟวร์ กรุงปารีส ฝรั่งเศส
ภาพ:Annunciation - Sarto.jpg|“การประกาศของเทพ”ราว ค.ศ. 1528 



หมวดหมู่:บุคคลที่เกิดในปี พ.ศ. 2029
หมวดหมู่:บุคคลที่เกิดในปี พ.ศ. 2030
ซาร์โต
ซาร์โต
ซาร์โต
ซาร์โต
ซาร์โต
หมวดหมู่:บุคคลจากฟลอเรนซ์
เพลย์เมกเกอร์

**เพลย์เมกเกอร์** หรือ **ตัวทำเกม**ในทางฟุตบอลนั้นคือผู้เล่นตัวรุกที่มีหน้าที่ควบคุมเกมรุกของทีมและมักจะมีส่วนในการจ่ายบอลเพื่อให้เพื่อนร่วมทีมทำประตู นอกจากนั้น หลายคนอาจจะเข้าใจว่าเพลย์เมกเกอร์คือมิดฟิลด์ตัวรุก แต่ความจริงแล้ว เพลย์เมกเกอร์ไม่ได้เป็นได้เพียงตำแหน่งนี้ตำแหน่งเดียวเท่านั้น เพลย์เมกเกอร์จะต้องเป็นคนที่มีความคิดสร้างสรรค์ มีทักษะการจ่ายบอลที่ดี จ่ายบอลฉลาด มีเทคนิคการเอาตัวรอดที่ดี เนื่องจากว่ามิดฟิลด์ส่วนใหญ่จะมีทักษะเหล่านี้ ตำแหน่งเพลย์เมกเกอร์จึงมักจะตกอยู่ที่มิดฟิลด์ เพลย์เมกเกอร์ที่มีชื่อเสียงตั้งแต่อดีตจนถึงปัจจุบันส่วนใหญ่จะสวมเสื้อหมายเลข 10 เช่น โบบัน รุย คอสต้า ซีดาน เป็นต้น

## คุณสมบัติของเพลย์เมกเกอร์ที่ดี
บางที คุณสมบัติที่สำคัญที่สุดสำหรับเพลย์เมกเกอร์คือความสามารถในการอ่านเกม การยืนตำแหน่งที่ถูกต้องเพื่อรับและจ่ายบอลอย่างมีประสิทธิภาพ สัญชาติญานยังเป็นส่วนประกอบที่สำคัญอีกอย่างหนึ่งสำหรับเพลย์เมกเกอร์ เพลย์เมกเกอร์จะต้องรู้ว่าผู้เล่นแต่ละคนยืนอยู่ที่ไหนบ้างในแต่ละสถานการณ์โดยไม่ต้องใช้เวลาคิดมากเกินไป เพลย์เมกเกอร์ที่ดีนั้นมักจะเป็นคนครองบอลที่เหนียวแน่น ทำให้เพื่อนร่วมทีมคนอื่นๆสามารถวิ่งทำทางเพื่อทำเกมรุกได้ หน้าที่ที่เห็นได้ชัดอีกอย่างหนึ่งของเพลย์เมกเกอร์ก็คือการจ่ายแบบเฉียบขาดเพื่อให้เพื่อนได้ทำประตู ในทางฟุตบอลมักจะรู้จักกันในชื่อ*คิลเลอร์พาส*หรือ*ไฟนอลบอล*ซึ่งมักจะนำไปเก็บสถิติเป็นลูก*แอสซิสต์* แม้ว่าเพลย์เมกเกอร์จะเป็นผู้เล่นที่คอยช่วยเหลือให้เพื่อนทำประตู แต่ฟุตบอลสมัยใหม่นั้น เพลย์เมกเกอร์มักจะมีชื่อเสียงมาจากการเป็นผู้ทำประตูหรือที่เรียกว่า El Goleador อีกด้วย เช่น ริคาร์โด้ กาก้า เอเดน อาซาร์ ชาบี้ เฮอนันเดส

## เพลย์เมกเกอร์และแทคติกส์
เพลย์เมกเกอร์ไม่ใช่ผู้เล่นที่ต้องเข้าปะทะหรือไม่ค่อยมีหน้าที่ในเกมรับเท่าไหร่ เพลย์เมกเกอร์เป็นคนสำคัญในการเปลี่ยนเกมของทีม ในระบบ 4-4-2 นั้น เพลย์เมกเกอร์มักจะเล่นเคียงข้างกับมิดฟิลด์ตัวรับเพื่อไม่ให้เป็นจุดอ่อนในการโจมตี อย่างไรก็ตาม แผนการเล่นแบบอื่นๆนั้นอาจจะใช้เพลย์เมกเกอร์หลายคน ในครั้งที่เควิน คีแกนคุมทีมแมนเชสเตอร์ซิตีอยู่นั้น เขามักจะใช้เพลย์เมกเกอร์สองคนอย่าง Ali Bernarbia และ Eyal Berkovic ในระบบ 3-5-2 อย่างไรก็ตาม ส่วนใหญ่แล้วมักจะใช้เพลย์เมกเกอร์แค่คนเดียวเท่านั้นเพื่อลดจุดอ่อนในเกมรับและการใช้เพลย์เมกเกอร์มากกว่าหนึ่งคนนั้นอาจจะทำให้เพลย์เมกเกอร์แต่ละคนไม่ได้เล่นด้วยสไตล์ของตัวเองอย่างเต็มที่เท่าไรนัก

หมวดหมู่:ฟุตบอล
หมวดหมู่:คำศัพท์ฟุตบอล
ผู้รักษาประตูยอดเยี่ยมยุโรป

ตำแหน่ง**ผู้รักษาประตูยอดเยี่ยมยุโรป** เป็นรางวัลที่มีการมอบให้กับผู้รักษาประตูที่เล่นได้โดดเด่นที่สุดในยุโรปทุกปีตั้งแต่ ค.ศ. 1990 ซึ่งมาจากการลงคะแนนเสียงของยูฟ่า

## รายชื่อผู้ได้รับรางวัล
*1990 -  วอลเตอร์ เซนกา
*1991 -  โบโด อิลก์เนอร์
*1992 -  ปีเตอร์ ชไมเคิล
*1993 -  ปีเตอร์ ชไมเคิล
*1994 -  มิเชล พรูดอม
*1995 -  แอ็ดวิน ฟัน เดอร์ซาร์
*1996 -  อันเดรียส ค็อปเค
*1997 -  เยนส์ เลห์มันน์
*1998 -  ปีเตอร์ ชไมเคิล
*1999 -  โอลิเวอร์ คาห์น
*2000 -  อ็อลลีเวอร์ คาห์น
*2001 -  อ็อลลีเวอร์ คาห์น
*2002 -  อ็อลลีเวอร์ คาห์น
*2003 -  จันลุยจี บุฟฟอน
*2004 -  วิตอร์ ไบยา
*2005 -  ปีเตอร์ เช็ก
*2006 -  เย็นส์ เลมัน
*2007 -  ปีเตอร์ เช็ก
*2008 -  ปีเตอร์ เช็ก
*2009 –  เอ็ดวิน ฟัน เดร์ซาร์ 
*2010 –  อิเกร์ กาซิยัส
*2011 –  มานูเอ็ล น็อยเออร์
*2012 –  ปีเตอร์ เช็ก 
*2013 –  มานูเอ็ล น็อยเออร์ 
*2014 –  มานูเอ็ล น็อยเออร์ 
*2015 –  มานูเอ็ล น็อยเออร์
*2016 –  จันลุยจี บุฟฟอน
*2017 –  จันลุยจี บุฟฟอน
*2018 –  เกย์ลอร์ นาบัส
*2019 –  อาลีซง แบเกร์
*2020 –  มานูเอ็ล น็อยเออร์
*2021 –  เอดัวร์ แมนดี
*2022 –  ตีโบ กูร์ตัว
*2023 –  แอแดร์ซง โมไรส์
*2024 –  เอมิเลียโน มาร์ติเนซ

### แยกตามประเทศ

### แยกตามสโมสร

## ผู้รักษาประตูยอดเยี่ยมแห่งศตวรรษที่ 20
IFFHS ได้ลงคะแนนเสียงหาผู้รักษาประตูยอดเยี่ยมแห่งศตวรรษที่ 20 ซึ่งผู้ชนะก็คือ เลฟ ยาชิน ทีมชาติรัสเซีย

* เลฟ ยาชิน (1002)
* กอร์ดอน แบงส์ (717)
* ดีโน ซอฟฟ์ (661)
* เซปป์ ไมเออร์ (456)
* ริการ์โด ซามอรา (443)
* โชเซ ลุยส์ ชีลาแวร์ต (373)
* ปีเตอร์ ชไมเคิล (291)

หมวดหมู่:ผู้รักษาประตูฟุตบอล
หมวดหมู่:รางวัลฟุตบอล
หมวดหมู่:รางวัลยูฟ่า
บาการี ซาญา

**บาการี ซาญา** ( ) เป็นกองหลังทีมชาติฝรั่งเศส บิดามารดาเป็นชาวเซเนกัลโดยกำเนิด เกิดเมื่อวันที่ 14 กุมภาพันธ์ ค.ศ. 1983 ที่เมือง Sens เป็นอดีตผู้เล่นตำแหน่ง แบ็คขวา ให้กับ อาร์เซน่อล และ แมนเชสเตอร์ซิตี้ ปัจจุบันประกาศรีไทร์เลิกเล่นฟุตบอลอาชีพเมื่อปี 2019 ในวัย 36 ปี
## แหล่งข้อมูลอื่น
*Bacary Sagna Official Website 
*
*@sagnaofficial Sagna twitter page 
*Arsenal.com profile
*

หมวดหมู่:นักฟุตบอลชาวฝรั่งเศส
หมวดหมู่:ชาวฝรั่งเศสเชื้อสายเซเนกัล
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลอาร์เซนอลหมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:บุคคลจากจังหวัดอียอน
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
เดอะสตาร์

**เดอะสตาร์** (The Star) สามารถหมายถึง
* เดอะสตาร์ ค้นฟ้าคว้าดาว รายการประกวดร้องเพลงในประเทศไทย
* เดอะสตาร์ (ไพ่ทาโรต์) ชื่อของไพ่ทาโรต์ หมายเลขที่ 17

; หนังสือพิมพ์
* เดอะสตาร์ (ชิคาโก) หนังสือพิมพ์ในเมืองชิคาโก
* เดอะสตาร์ (ลอนดอน) หนังสือพิมพ์ในเมืองลอนดอน
* เดอะสตาร์ (ฮ่องกง) หนังสือพิมพ์ในฮ่องกง
ธงชาติอิสราเอล

**[[ธงชาติ]][[อิสราเอล]]** เริ่มใช้อย่างเป็นทางการเมื่อวันที่ 28 ตุลาคม พ.ศ. 2491 หลังจากการประกาศสถาปนาประเทศได้ 5 เดือน ลักษณะเป็นธงสี่เหลี่ยมผืนผ้าพื้นสีขาว กว้าง 8 ส่วน ยาว 11 ส่วน กลางธงมีรูปดาวหกแฉกสีฟ้า อยู่ระหว่างแถบสีฟ้า 2 แถบ ที่พาดผ่านตอนบนและตอนล่างของธง โดยสีฟ้าหรือสีน้ำเงินในธงชาติและธงต่างๆ ของอิสราเอลนั้น มีระดับความเข้มที่แตกต่างกันออกไป เฉพาะสีฟ้าในธงชาตินั้น เป็นชนิดที่เรียกในภาษาอังกฤษว่า "dark sky-blue" ธงนี้ออกแบบขึ้นครั้งแรกเพื่อใช้ในขบวนการไซออนนิสต์เมื่อ พ.ศ. 2434  แบบของธงนี้มีพื้นฐานมาจากผ้าคลุมศีรษะของชาวยิวเพื่อใช้ในการทำพิธีทางศาสนา ซึ่งเป็นผ้าสีขาวมีขอบฟ้า มีชื่อเรียกว่า "ทาลลิต" (Tallit) ส่วนดาวหกแฉกสีฟ้าที่กลางธงมีชื่อเรียกว่า ดาราแห่งดาวิด (ภาษาฮีบรูเรียกว่า "มาเกน ดาวิด" (Magen David) แปลว่า โล่แห่งกษัตริย์ดาวิด) อันเป็นสัญลักษณ์ของชาวยิว ซึ่งเริ่มใช้โดยชาวยิวในกรุงปราก ประเทศสาธารณรัฐเช็ก ในช่วงยุคกลางตอนปลาย และได้รับการยอมรับโดยคองเกรสแห่งไซออนนิสต์ครั้งที่ 1 (First Zionist Congress) เมื่อ พ.ศ. 2440

ใน พ.ศ. 2550 ประเทศอิสราเอลได้สร้างสถิติธงชาติที่มีขนาดใหญ่ที่สุดในโลกขึ้นใหม่ จากการกางธงชาติอิสราเอลขนาดกว้าง 100 เมตร ยาว 660 เมตร น้ำหนัก 5.2 ตัน ที่บริเวณใกล้ป้อมโบราณเมืองมาซาดา

## ดูเพิ่ม
* ธงในประเทศอิสราเอล
* สีฟ้าในศาสนายูดาย
* ตราแผ่นดินของอิสราเอล
* ฮาทิควา

## อ้างอิง

## แหล่งข้อมูลอื่น

* 
* ธงชาติอิสราเอล (Jewish Virtual Library)

หมวดหมู่:สัญลักษณ์ของประเทศอิสราเอล
หมวดหมู่:ธงในประเทศอิสราเอล
อิสราเอล
หมวดหมู่:ข้อโต้เถียงเกี่ยวกับธง
ฟิลิป พูลแมน

**ฟิลิป พูลแมน** () เป็นนักเขียนชาวอังกฤษ ผู้เขียนวรรณกรรมไตรภาคขายดีที่สุดธุลีปริศนา และวรรณกรรมแฟนตาซีอื่นอีกหลายเรื่อง

## ประวัติ

พูลแมน เกิดวันที่ 19 ตุลาคม ค.ศ. 1946 ที่เมืองนอริช ประเทศอังกฤษ ช่วงวัยเด็กพูลแมนเดินทางไปทั่วโลก เพราะพ่อ (และพ่อเลี้ยง) ทำงานในกองทัพอากาศ เขาย้ายกลับอังกฤษ เมื่ออายุ 11 ปี หลังจากเรียนจบมัธยม พูลแมน ไปเรียนต่อ ด้านภาษาอังกฤษ ที่วิทยาลัยเอ็กซีเตอร์ ในมหาวิทยาลัยออกซฟอร์ด จากนั้น ก็เป็นครูสอนหนังสือ ในโรงเรียนประถมอยู่ 12 ปี แล้วก็ย้ายไปเป็นอาจารย์พิเศษ ที่วิทยาลัยเวสต์มินสเตอร์ ในมหาวิทยาลัยออกซฟอร์ด สอนวิชาวรรณคดี สมัยวิกตอเรีย นิทานพื้นบ้าน และการเขียนเชิงสร้างสรรค์ ในที่สุดปี ค.ศ.1986 พูลแมน ก็ลาออกจากการสอน และเข้ามา ทำงานเขียน เต็มเวลา พูลแมน เริ่มเขียนหนังสือมาตั้งแต่ปี ค.ศ. 1977 เขาเขียนเรื่องได้ หลากหลายแนว และมีแฟนๆ มากมายหลายวัย เพราะเขาเขียนตั้งแต่ นวนิยายสำหรับผู้ใหญ่ วรรณกรรมเยาวชน นิทานภาพ บทละคร สารคดี นวนิยายแฟนตาซี นวนิยายอิงประวัติศาสตร์ และนวนิยายร่วมสมัย 
    

## ธุลีปริศนา

ฟิลิป พูลแมน มีชื่อเสียงอย่างมาก จากหนังสือชุด ธุลีปริศนา ที่เล่มแรก มหันตภัยขั้วโลกเหนือ (Northern Lights) ตีพิมพ์เมื่อปี ค.ศ.1995 และได้รับรางวัล Carnegie Medal , The Guardian Award และ British Book Award : Childrens Book of the Year กลายเป็นหนังสือที่ได้รับความนิยมมาก

## รายชื่อผลงานหนังสือ

* ชุดธุลีปริศนา 3เล่ม
*มหัญตภัยขั้วโลกเหนือ
*มีดนิรมิตร
*สู่เส้นทางมรณะ 

## อ้างอิง

* http://www.nanmeebooks.com/microsite/index.php?mcs_id=5 

## แหล่งข้อมูลอื่น
* Philip-Pullman.com เว็บไซต์อย่างเป็นทางการ 

หมวดหมู่:นักเขียนชาวอังกฤษ
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:บุคคลจากนอริช
หมวดหมู่:บุคคลจากมหาวิทยาลัยออกซฟอร์ด
มอเตอร์ครอส

thumb|กีฬาโมโตครอส
**โมโตครอส** () หรือมักจะเรียกว่า MX หรือ MotoX เป็นกีฬาที่ใช้มอเตอร์ไซค์ หรือ All-Terrain Vehicle (ATV) กีฬาประเภทนี้มีที่มาจากประเทศฝรั่งเศส  และได้รับความนิยมในประเทศอังกฤษตั้งแต่ พ.ศ. 2467 และเริ่มมีการแข่งขันในระดับนานาชาติตั้งแต่ พ.ศ. 2495 โดยใช้รถจักรยานยนต์ขนาด 500 ซีซี คำว่าโมโตครอส มาจากคำว่า "Motorcycle" และ "Cross Country"

ในการแข่งขันในประเภทนี้ผู้แข่งขันจะบิดมอเตอร์ไซค์ และแสดงผาดโผนบนมอเตอร์ไซด์ 250 ซีซี โดยเรียกการแข่งขันประเภทนี้ว่า "ฟรีสไตล์โมโตครอส"-FMX ซึ่งจัดการแข่งขันเป็นครั้งแรกในปี พ.ศ. 2542 ในการแข่งขันกีฬาเอกซ์เกมส์ และหลังจากนั้นก็เป็นที่นิยมมากขึ้นเรื่อยๆ ทั่วโลก

## อ้างอิง

หมวดหมู่:จักรยานยนต์
หมวดหมู่:กีฬา
หมวดหมู่:กีฬาที่มีต้นกำเนิดในสหราชอาณาจักร
การขัดเกลาทางสังคม

**การขัดเกลาทางสังคม ** () เป็นคำที่เริ่มมีมาตั้งแต่พจนานุกรมสมัยกรีก โดยเพลโตเป็นผู้บัญญัติใช้ แต่คำนี้เป็นที่รู้จักกันอย่างกว้างขวางในกลุ่มนักสังคมวิทยาชาวอเมริกันในช่วงทศวรรษ 1920 มีความหมายถึงการเรียนรู้ทางสังคมของมนุษย์ที่ได้รับมาจากครอบครัว สภาพแวดล้อม ระบบโครงสร้างทางประเพณี สังคม บรรทัดฐานของกลุ่มคน หล่อหลอมให้มนุษย์เข้าใจภาษา มาตรฐาน จริยธรรม ความคิด ทัศนคติต่อสังคม

ซิกมันด์ ฟรอยด์ อธิบายไว้ว่า ตัวตนของบุคคลมี 3 ส่วน คือส่วนที่เรียกว่า id เป็นตัวตนที่มีมาตั้งแต่เกิด และตัวตนอีก 2 ส่วนได้แก่ ego และ superego เกิดจากการขัดเกลาของสังคม โดยเฉพาะในช่วง 5 ปีแรกของชีวิต

## อ้างอิง

หมวดหมู่:สังคม
สำราญทอง เกียรติบ้านช่อง

**สำราญทอง เกียรติบ้านช่อง** (16 กรกฎาคม พ.ศ. 2514–16 กุมภาพันธ์ พ.ศ. 2551) เป็นอดีตนักมวยไทยอาชีพชาวไทย เขาเป็นนักชกชื่อดังของสนามมวยเวทีลุมพินีช่วงทศวรรษที่ 1980 และ 1990 เขาเป็นน้องชายของเจริญทอง เกียรติบ้านช่อง นักมวยไทยที่ประสบความสำเร็จและมีชื่อเสียงเช่นเดียวกัน

## ประวัติ
สำราญ ชูมณี เกิดเมื่อวันที่ 16 กรกฎาคม พ.ศ. 2514 ในหมู่บ้านในอำเภอทุ่งใหญ่ จังหวัดนครศรีธรรมราช เขาเกิดในครอบครัวที่มีพี่น้องทั้งหมดเก้าคน โดยเป็นบุตรคนที่แปด และเติบโตภายใต้การเลี้ยงดูของแม่ซึ่งทำงานในสวนยางพารา

เขาใช้เวลาฝึกซ้อมที่ค่ายมวยเกียรติบ้านช่อง ร่วมกับนักมวยอย่างเจริญทอง เกียรติบ้านช่อง พี่ชายของเขา รวมถึงโอเล่ห์ เกียรติวันเวย์ และเจริญทรัพย์ เกียรติบ้านช่อง

ในยุคทองของมวยไทยเขาได้ชกกับนักมวยชื่อดังหลายคนเช่นก้องธรณี พยัคฆ์อรุณ, ไอ้หมัดสากเหล็ก สำราญศักดิ์ เมืองสุรินทร์, ไอ้หนุ่มชีวาส วังจั่นน้อย ส.พลังชัย, ขุนเข่าไร้น้ำใจ หลังสวน พันธ์ยุทธภูมิ

จบการศึกษาระดับปริญญาตรีวิชาเอกพลศึกษาจากสถาบันราชภัฏจันทรเกษม  สำราญทอง เกียรติบ้านช่อง เสียชีวิตด้วยอุบัติเหตุ ขับรถส่วนตัวชนกับรถบรรทุก บนถนนรามอินทรา เมื่อเวลา 04.00 น. ของวันเสาร์ที่ 16 กุมภาพันธ์ พ.ศ. 2551  รวมอายุได้ 37 ปี

## อ้างอิง

หมวดหมู่:นักมวยไทยชายชาวไทย
หมวดหมู่:นักมวยจากจังหวัดนครศรีธรรมราช
หมวดหมู่:เสียชีวิตจากอุบัติเหตุทางถนนในประเทศไทย

หมวดหมู่:บุคคลจากมหาวิทยาลัยราชภัฏจันทรเกษม
ลำดับเหตุการณ์สงครามโลกครั้งที่สอง

เรียงลำดับเหตุการณ์ระหว่างสงครามโลกครั้งที่สองโดยแบ่งเป็นปี
* ลำดับเหตุการณ์สงครามโลกครั้งที่สอง (1939)
* ลำดับเหตุการณ์สงครามโลกครั้งที่สอง (1940)
* ลำดับเหตุการณ์สงครามโลกครั้งที่สอง (1941)
* ลำดับเหตุการณ์สงครามโลกครั้งที่สอง (1942)
* ลำดับเหตุการณ์สงครามโลกครั้งที่สอง (1943)
* ลำดับเหตุการณ์สงครามโลกครั้งที่สอง (1944)
* ลำดับเหตุการณ์สงครามโลกครั้งที่สอง (1945)

หมวดหมู่:สงครามโลกครั้งที่สอง
หมวดหมู่:ลำดับเหตุการณ์สงครามโลกครั้งที่สอง
เควิน เบคอน

**เควิน นอร์วูด เบคอน** () เกิดวันที่ 8 กรกฎาคม ค.ศ. 1958 เป็นนักแสดงชาวอเมริกันที่เป็นที่รู้จักในภาพยนตร์เรื่อง Footloose, Animal House, Stir of Echoes, Wild Things, JFK, Apollo 13 และ The Woodsman

## ประวัติ
เควิน เบคอนเกิดที่ฟิลาเดลเฟีย รัฐเพนซิลเวเนีย พออายุ 17 ปี เดินทางมานิวยอร์ก เข้าเป็นนักแสดงที่ "เซอร์เคิล" ในสแควร์ เธียเตอร์ 

หนังเรื่องแรกเปิดฉากชีวิตนักแสดงคือ "National Lampoon"s Animal House" หลังจากนั้นเป็นตัวประกอบอย่างเรื่อง Starting Over, Hero at Large,Friday the 13th, Only When I Laugh, Forty-Deuce,Diiner ,The Demon Murder Case จนได้มาเป็นนักแสดงนำเรื่อง Footloose  จากนั้นก็มีผลงานตามาอีก Quicksilver , Planes Trains and Automobiles , Criminal Law ,The Big Picture 1989 Flatliners ,JFK ,A Few Good Men , และ The River Wild  (เรื่องนี้ได้เข้าชิง รางวัลลูกโลกทองคำ)

จากนั้นก็มี Murder in the Firsts , Apollo 13 , Sleeper , Telling Lies In America , Picture Perfect , Digging to China ,Wild Things , My Dog Skip ,A Stir of Echoes 

เขายังมีผลงานการกำกับการแสดงเรื่อง Girl Gone ซึ่งจะมีนักแสดงสาว "ไคร่า เซดจ์ซิก" ภรรยาของเขาเอง ซึ่งมีลูกด้วยกัน 2 คน นอกจากเป็นดาราและผู้กำกับแล้วเควิน เบคอน ยังเป็นนักดนตรีตำแหน่งมือกีตาร์ โดยตั้งวง "The Bacon Brothers" ในปี 1994 กับ "ไมเคิล เบคอน" น้องชายของเขา อัลบั้มแรกชื่อ FoRoSoCo (ย่อมาจากแนวร็อค-โฟล์ก-โซล-คันทรี) วางแผนเมื่อเดือนพฤศจิกายน ปี 1997 โดยมีศิลปินดัง "จอน บอง โจวี" รับเชิญมาร่วม 1 เพลง

## อ้างอิง
* เควิน เบคอน  คอลัมน์รู้ไปโม้ด โดยน้าชาติ ประชาชื่น

หมวดหมู่:นักแสดงอเมริกัน
หมวดหมู่:บุคคลจากฟิลาเดลเฟีย
เกรกอรี เพก

**เอลเดร็ด เกรกอรี เพก** (; 5 เมษายน ค.ศ. 1916 - 12 มิถุนายน ค.ศ. 2003) เป็นนักแสดงชาวอเมริกัน ได้รับรางวัลออสการ์ 2 ครั้ง และรางวัลลูกโลกทองคำ  4 ครั้ง เป็นนักแสดงที่เป็นที่นิยมคนหนึ่งในศตวรรษที่ 20 เขาได้แสดงบทสำคัญในหนังหลายๆเรื่องเช่น *[[โรมรำลึก]]* (1953), *[[พิพากอธรรม]]* (1962) เป็นต้น ในการจัดอันดับนักแสดงนำชายที่ยิ่งใหญ่ที่สุดตลอกกาลของ AFI เขาอยู่ในอันดับที่ 12

## รายชื่อภาพยนตร์ที่แสดง
* Days of Glory (1944) 
* The Keys of the Kingdom (1944) 
* The Valley of Decision (1945) 
* Spellbound (1945) 
* The Yearling (1946) 
* Duel in the Sun (1946) 
* The Macomber Affair (1947) 
* Gentleman's Agreement (1947) 
* The Paradine Case (1947) 
* Yellow Sky (1949) 
* The Great Sinner (1949) 
* Twelve O'Clock High (1949) 
* The Gunfighter (1950) 
* Captain Horatio Hornblower (1951) 
* Only the Valiant (1951) 
* Screen Snapshots: Hollywood Awards (1951) 
* David and Bathsheba (1951) 
* Pictura: An Adventure in Art (1951) (สารคดี) (เป็นผู้ดำเนินรายการ) 
* The Snows of Kilimanjaro (1952) 
* The World in His Arms (1952) 
* The Million Pound Note (1953) 
* โรมรำลึก (1953) 
* Boom on Paris (1954) 
* Night People (1954) 
* The Purple Plain (1954) 
* The Man in the Gray Flannel Suit (1956) 
* Moby Dick (1956) 
* Designing Woman (1957) 
* The Bravados (1958) 
* The Big Country (1958) 
* Pork Chop Hill (1959) 
* Beloved Infidel (1959) 
* On the Beach (1959) 
* The Guns of Navarone (1961) 
* Cape Fear (1962) 
* Lykke og krone (1962) (สารคดี)
* How the West Was Won (1962) 
* พิพากอธรรม (1962) 
* Captain Newman, M.D. (1963) 
* Behold a Pale Horse (1964) 
* Mirage (1965) 
* John F. Kennedy: Years of Lightning, Day of Drums (1966)  (สารคดี) (เป็นผู้ดำเนินรายการ) 
* Arabesque (1966) 
* Pähkähullu Suomi (1967)  
* The Stalking Moon (1969) 
* ขุมทองแมคเคนน่า (1969) 
* The Chairman (1969) 
* Marooned (1969) 
* I Walk the Line (1970) 
* Shoot Out (1971) 
* Billy Two Hats (1974) 
* The Dove (1974) (โปรดิวเซอร์) 
* ดิ โอเมน อาถรรพ์หมายเลข 6 (1976) 
* MacArthur (1977) 
* The Boys from Brazil (1978) 
* The Sea Wolves: The Last Charge of the Calcutta Light Horse (1980) 
* The Scarlet and the Black (1983) 
* Sanford Meisner: The American Theatre's Best Kept Secret (1985) (สารคดี) 
* Directed by William Wyler (1986) (สารคดี) 
* Amazing Grace and Chuck (1987) 
* Old Gringo (1989) 
* Other People's Money (1991) 
* Frederic Remington: The Truth of Other Days (1991) (สารคดี) (เป็นผู้ดำเนินรายการ) 
* กล้าไว้อย่าให้หัวใจหลุด (1991) 
* The Portrait (1993)

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:บุคคลจากรัฐแคลิฟอร์เนีย
วิลเลียม มอร์ริส

**วิลเลียม มอร์ริส** () (24 มีนาคม ค.ศ. 1834 - 3 ตุลาคม ค.ศ. 1896) เป็นศิลปิน นักเขียน และนักสังคมนิยมชาวอังกฤษ เป็นหนึ่งในผู้วางรากฐานของ British Arts and Crafts movement และเป็นผู้นำการเปลี่ยนแปลงทางสังคมในสหราชอาณาจักร รวมถึงเป็นกวีและนักประพันธ์นวนิยายด้วย เขาเป็นที่รู้จักในฐานะผู้ออกแบบลวดลายบนผนัง

มอร์ริสเคยเป็นนักศึกษาที่วิทยาลัย Exeter มหาวิทยาลัยออกซฟอร์ด เมื่อจบการศึกษาได้ทำงานเป็นสถาปนิก ต่อมาจึงพบว่าตัวเองชอบศิลปะการวาดมากกว่า มอร์ริสได้ตั้งบริษัทร่วมกับเพื่อน และสร้างงานศิลปะเช่น ภาพวาดบนกระจกสี 

## งานเขียน
มอร์ริสเริ่มเขียนบทกวีลงตีพิมพ์ในนิตยสารตั้งแต่สมัยเรียนอยู่ในมหาวิทยาลัย แต่ผลตอบรับในช่วงแรกไม่ดีนัก ทำให้เขาไม่กล้าเขียนอะไรไปหลายปี อย่างไรก็ดี ผลงานกวีที่มีชื่อเสียงของเขา คือ "The Haystack in the Floods" เขาหันมาเขียนบทกวีอีกครั้งในช่วงปลายคริสต์ทศวรรษ 1860 และสร้างผลงานดีๆ ไว้หลายชิ้น มีชื่อเรียกรวม ๆ ว่า *The Earthly Paradise* โดยเป็นบทกวีเกี่ยวกับนักผจญภัยกลุ่มหนึ่งที่ออกเดินทางไปเสาะหาแผ่นดินแห่งชีวิตนิรันดร์ แล้วได้พบกับอาณาจักรกรีกที่เหลือรอดอยู่อย่างลี้ลับ ผลงานชุดนี้สร้างชื่อเสียงให้เขาอย่างมาก บทกวีชุดท้าย ๆ ที่เขาเขียนขึ้นก่อนจะหันไปให้ความสนใจกับงานสังคมนิยม คือมหากาพย์ไอซ์แลนด์ มอร์ริสให้ความสนใจกับตำนานโบราณของเยอรมันและนอร์สอย่างมาก และนำมาเป็นข้อมูลในการประพันธ์ของเขา งานประพันธ์มหากาพย์อีกเรื่องหนึ่งของมอร์ริสที่มีชื่อเสียงมาก คือ *[[ซิกุร์ด เดอะ โวลซุง]] (Sigurd the Volsung)*

มอร์ริสยังเป็นผู้แปลงานวรรณกรรมคลาสสิก วรรณกรรมยุคกลาง และวรรณกรรมไอซ์แลนด์อีกหลายเรื่อง เช่น *Three Northern Love Stories* และ *[[อีเนียด]]* ของ เวอร์จิล ในปี ค.ศ. 1875 และแปลมหากาพย์*[[โอดิสซีย์]]*ของโฮเมอร์ ในปี ค.ศ. 1887

ในช่วงเก้าปีสุดท้ายของชีวิตของเขา มอร์ริสเขียนนวนิยายขึ้นหลายเรื่อง รวมถึง *The Wood Beyond the World* และ *The Well at the World's End* ซึ่งได้รับการนับถือเป็นจุดเปลี่ยนสำคัญครั้งหนึ่งในประวัติศาสตร์ของวรรณกรรมแฟนตาซี เพราะในขณะที่นักเขียนคนอื่นเขียนถึงแผ่นดินลี้ลับ แผ่นดินในฝัน หรือเขียนเรื่องอนาคต (ซึ่งมอร์ริสก็เคยเขียนในเรื่อง *News from Nowhere*) แต่งานเขียนของมอร์ริสชิ้นนี้เป็นเรื่องแรกที่เขียนหนึ่งโลกแฟนตาซีที่สร้างขึ้นใหม่ทั้งหมด

*The Wood Beyond the World* เป็นงานที่มีอิทธิพลอย่างมากต่อ ซี. เอส. ลิวอิส ขณะที่ เจ. อาร์. อาร์. โทลคีน ได้รับอิทธิพลจาก *The House of the Wolfings* และ *The Roots of the Mountains* นักเขียนคนอื่นเช่น เจมส์ จอยซ์ ก็ได้รับอิทธิพลจากมอร์ริสเช่นกัน

## ดูเพิ่ม
* งานกระจกสี

## อ้างอิง

## แหล่งข้อมูลอื่น

* [รวมผลงานของวิลเลียม มอร์ริส](http://www.gutenberg.org/author/William_Morris_(1834-1896)) ที่ Project Gutenberg
* ผลงานเขียนของวิลเลียม มอร์ริส 
* ผลงานกระจกสีของวิลเลียม มอร์ริส
* สมาคมวิลเลียม มอร์ริส

 

หมวดหมู่:จิตรกรชาวอังกฤษ
หมวดหมู่:นักเขียนชาวอังกฤษ
หมวดหมู่:นักสังคมนิยมแบบอิสรนิยม
หมวดหมู่:งานกระจกสี